న్యూఢిల్లీ: ఉత్తరప్రదేశ్లో ఈసారి విజయం మాదే అంటూ ఢంకా బజాయించి, ముందుగానే ముఖ్యమంత్రి అభ్యర్థిని ప్రకటించిన కాంగ్రెస్ పార్టీ ఓటింగ్కు కూడా వెళ్లకుండానే చేతులెత్తేసిందా? కాంగ్రెస్ సీఎం అభ్యర్థి షీలాదీక్షిత్ చేసిన తాజా ప్రకటన ఈ తరహా అనుమానాలకే తావిస్తోందని అంటున్నారు. సమాజ్వాదీ పార్టీతో కాంగ్రెస్ పొత్తు పెట్టుకుంటే అఖిలేష్ యాదవ్ సీఎం పదవికి బెటర్ క్యాండిడేట్ అవుతారని షీలాదీక్షిత్ బుధవారంనాడు మీడియాకు తెలిపారు. అయితే పొత్తు విషయమై తమ పార్టీ ఇంకా ఎలాంటి నిర్ణయం తీసుకోలేదని అన్నారు. సమాజ్వాదీ పార్టీలోని రెండువర్గాల మధ్య ఆధిపత్య పోరు నడుస్తున్న తరుణంలో ఆ పార్టీతో పొత్తు విషయమై కాంగ్రెస్ పార్టీ ప్రస్తుతానికి వేచిచూచే ధోరణినే ప్రదర్శిస్తోంది. నిజానికి, సమాజ్వాదీ పార్టీ పగ్గాలు అఖిలేష్ యాదవ్కు అప్పగిస్తే ఆ పార్టీతో పొత్తు విషయాన్ని పరిశీలించేందుకు సుముఖంగా ఉన్నట్టు గత నవంబర్లో కాంగ్రెస్ ఉపాధ్యక్షుడు రాహుల్ సంకేతాలిచ్చారు. అఖిలేష్ సైతం కాంగ్రెస్తో పొత్తుకు సానుకూలంగా స్పందించారు. అయితే ములాయం మాత్రం ఎన్నికల ముందు పొత్తులకు ససేమిరా అంటూ కొద్దిరోజుల క్రితం ప్రకటించారు. ములాయం, అఖిలేష్ మధ్య కొద్దిరోజులుగా  అగాధం పెరుగుతుండటానికి ఇది కూడా ఓ కారణంగా చెబుతున్నారు.
newdhilly: uttarapradeshlo eesaari vijayam maade antuu dhanka bajaayinchi, mundugaane mukhyamantri abhyardhini prakatinchina congress party otingku kuudaa vellakundaane chetulettesinda? congress cm abhyarthi sheeladikshit chesina taja prakatana ee taraha anumaanaalake taavistondani antunnaru. samajwadi paartiitoe congress pottu pettukunte akhilesh yadav cm padaviki betar candidate avutaarani sheeladikshit budhavaaramnaadu mediaku telipaaru. ayithe pottu vishayamai tama party inka elanti nirnayam teesukoledani annaru. samajwadi paartiilooni renduvargaala madhya aadhipatya poru nadustunna tarunamlo aa paartiitoe pottu vishayamai congress party prastutaaniki vechichuche dhoranine pradarsistondi. nijaaniki, samajwadi party paggaalu akhilesh yaadavku appagiste aa paartiitoe pottu vishayaanni pariseelincheenduku sumukhamgaa unnattu gatha navambarlo congress upaadhyakshudu rahul sanketaalichaaru. akhilesh saitam congresto pottuku saanukuulamgaa spandinchaaru. ayithe mulayam maatram ennikala mundu pottulaku sasemira antuu koddirojula kritam prakatinchaaru. mulayam, akhilesh madhya koddirojulugaa  agaadham perugutundataaniki idhi kuudaa oo kaaranamgaa chebutunnaru.